Onttrekking uit Strafhof ontbloot SA as menseregte-skender - News@Media
Deur te onttrek uit die Internasionale Strafhof is 'n skuld-erkenning van die ANC dat hulle 'n fout gemaak het om president Omar al-Bashir in Suid-Afrika toe te laat. Nou probeer hulle verder weghardloop van die gevolge van hierdie fout.
President Mbeki het uit sy pad gegaan om die beeld van Suid-Afrika as 'n mensereg- sensitiewe land te vestig en ons so 'n gerespekteerde lid van die internasionale wêreld te maak. Die besluit van die Zuma ANC-regering om uit die Internasionale Strafhof te onttrek, vernietig hierdie beeld en bevestig die wêreld se vooroordele teenoor Afrika-lande.
Watter geldige redes ook al deur die ANC vir die besluit aangevoer word, gaan dit die ANC-regering soos nooit tevore nie op die reuse verhoog van die internasionale gemeenskap onbloot as 'n blatante skender van menseregte.
In 1998 het die Mbeki-regering die Rome Konvensie oor die Internasionale strafhof geteken en dit daarna deur spesifieke wetgewing in Suid-Afrika se parlement geratifiseer.
Nou argumenteer die ANC teen hierdie klousule.
Op 4 Junie 2002 word die debat in die Suid-Afrikaanse parlement gevoer oor die implementering van die statuut van Rome.
Adjunk-minister Landers sê: "… for perpetrators of genocide, crimes against humanity and war crimes the world has suddenly become a small place, and the number of safe havens has been drastically reduced."
Daar kan geen twyfel wees dat die ANC die volle implikasies van die Rome statuut geweet het nie, uitgevang is en nou van die gevolge van hulle fout probeer weghardloop tot nadeel van Suid-Afrika. Suid-Afrika gaan op ekonomiese en internasionale gebied 'n groot prys vir hierdie kortsigtigheid betaal.